open-index/open-wikipedia-markdown huggingface dataset:
Belfasteko Queen's unibertsitatea

'''Belfasteko Queen's unibertsitatea'* (; ; ) Ipar Irlandako Belfast hirian dagoen unibertsitatea da. Bere izendapen ofiziala *Queen's University of Belfast* da, halere sarritan bertako hiritarrek *Queen's* bezala ezagutzen dute. Bere laburdura **QUB** hizkiez da. Unibertsitatea 1845 antolatu eta 1849an *Queen's College, Belfast* izenez ireki zen, halere bere jatorria 1810an eratu zen *Royal Belfast Academical Institution'' erakundean datza.

## Kanpo estekak 
* Belfasteko Queen's unibertsitatearen webgunea ikusgai
Nano hori

thumb|Eguzkia, **nano hori** baten adibide arrunta.

**G motako sekuentzia nagusiko izar bat** edo **nano hori** bat (espektro mota: G-V), sarri **izar gorri-laranja-horia** edo **G izarra** deitua, G motako sekuentzia nagusiko (V argitasun mota) izar bat da, mota honetako izar batek 0,84 eta 1,15 eguzki masa artean ditu eta azaleko tenperatura 5.300 eta 6.000 K artekoa da. Sekuentzia nagusiko beste izar batzuk bezala, G motako sekuentzia nagusiko izar bat elementu hidrogenoa helio bihurtzen ari da bere nukleoan fusio nuklearraren bidez. Eguzkia, Lurra Eguzki Sisteman grabitatez lotuta mantentzen duen izarra, G motako (G2V mota) sekuentzia nagusiko izar adibide bat da. Segundo bakoitzean, Eguzkiak helioan 600 milioi tona hidrogeno fusionatzen ditu protoi-protoi kate batean (4 hidrogenok helio bat osatzen dute), 4 milioi tona materia energia bihurtuz. Eguzkiaz gain, G motako sekuentzia nagusiko izarren beste adibide ezagun batzuk Alfa Centauri A, Tau Ceti eta 51 Pegasi dira.

*Nano horia* terminoa, okerreko terminoa da, G motako izarren kolorea, zuritik, argitsuenen kasuan, Eguzkia bezala, kolore hori arin bateraino aldatzen baita G motako sekuentzia nagusiko izar ez hain masibo eta argitsuen kasuan. Eguzkia, zuria da, baina, sarri, horia, laranja edo gorria eman dezake Lurraren atmosferan zehar Rayleighen sakabanaketaren ondorioz. Gainera, "Nano" hitza sekuentzia nagusiko izar horiak izar erraldoiekin kontrastatzeko erabiltzen den arren, Eguzkia bezalako nano horiek Esne Bideko izarren %90ak baino gehiago distiratzen dute (gehienak, nano laranjak, nano gorriak eta nano zuri askoz ahulagoak direnak, azken hauek, izar hondarra delarik).

G motako sekuentzia nagusiko izar batek 10.000 milioi urtez fusionatuko du hidrogenoa, izarraren erdian agortzen den arte. Hau gertatzen denean, izarra, bere aurreko tamaina zenbait aldiz hedatzen da, eta erraldoi gorri bihurtzen da, Aldebaran bezala. Azkenik, erraldoi gorria, bere kanpoko gas geruzetatik askatzen da, nebulosa planetario bihurtzen direnak, nukleoa, azkar hoztu eta uzkurtzen den bitartean, nano zuri trinko eta trinko bat bihurtu arte.

## Izar estandar espektralak 
Yerkesen Atlasaren sistema berrikusiak (Johnson & Morgan 1953) G motako 11 izar nano estandar espektral zerrendatzen zituen, baina guztiak ez datoz bat izendapen honekin.

Sekuentzia nagusiko G motako izar nanoen artean MK espektro sailkapen sistemako "ainguraketa puntuak", hau da, urteetan zehar aldatu gabe egon diren izar estandarrak, beta CVn (G0V), Eguzkia (G2V), Kappa1 Ceti (G5V), 61 Ursae Majoris (G8V) dira. Beste izar estandar batzuk HD 115043 (G1V) eta 16 Cygni B (G3V) dira. G4 eta G6 estandar nanoen aukeraketa zertxobait aldatu da urteetan zehar, baina askotan erabiltzen diren adibideak 70 Virginis (G4V) eta 82 Eridani (G8V) dira. Oraindik ez dago G7V eta G9V estandarrik adostuta.

## Planetak 
Planetak dituztela ezagutzen den G motako izarretako batzuk Eguzkia, 61 Virginis, HD 102365, HD 147513, 47 Ursae Majoris, Mu Arae eta Tau Ceti dira.

## Adibideak 
* δ Pavonis sekuentzia nagusia uzten ari da izar azpierraldoi bat bihurtzeko.

## Oharrak 
## Erreferentziak 
## Ikus, gainera 
## Kanpo estekak
Sergio Rodríguez Martínez

**Sergio Rodríguez Martínez** (Logroño, 1978ko uztailaren 26a- ) espainiar futbolari bat da. Real Sociedad gipuzkoar klubean jokatu zuen 2010 arte erdilari gisa. Egun klub baten bila dabil.

## Ibilbidea 
Unió Esportiva Lleidan hasi zen profesionalki eta klube katalanan 5 urtez egon zen. 2006an Cadizera joan zen baina denboraldiaren bigarren zatia Lleidan jokatu zuen berriz ere. Hurrengo denboraldian Deportivo Alavésen jokatu zuen eta 2008an errealaren jokalaria bilakatu zen. Errealak lehenen mailara igoera lortu ondoren Sergiok kluba utzi egin zuen. Berehala klub berri baten bila hasi zen.

## Kanpo estekak 
* Profila, errealaren webgunean
San José Chinantequilla

thumb|Chinantequilla

**Chinantequilla** Mixeko eskualdean dagoen komunitate bat da. 2005 ean 463 biztanle zituen.

## Erreferentziak 
## Ikus, gainera 
Oaxaca

## Kanpo estekak 
*  Web Page
Geo Meneses

**Georgina Meneses** (Oaxaca, Mexiko &ndash; 1974) abeslari mexikarra da, folk eta pop arlokoa. Eulogio Meneses eta Linda Garciaren alaba da.

## Diskografia 
* 1998 *Por Aue Así Tenia Que Ser*
* 2000 *Hasta Hoy Estoy Contigo*
* 2001 *Ausencia*
* 2003 *De la Farra y Del Dolor*
* 2006 ''Tö'k Ajj Tö'k Joot*
* 2007 *Amuleto Contra el Mal de Amores*
* 2008 *Dosis de Placer''

## Kanpo estekak 
*  GEO Meneses.com
Gower penintsula

**Gower penintsula** (; ) Galesko hego-mendebaldeko kostaldean dagoen penintsula bat da. 1956an Erresuma Batua Edertasun Natural Nabarmeneko Gunea (*Area of Outstanding Natural Beauty*) izendatua izaten lehenbiziko eremua izan zen. Swansea eskualdean dago eta bertako hiri eta konderriko gobernuak kudeatzen du.

## Kanpo estekak 
* Gower penintsula BBCren webgunean ikusgai 
* Swanseako Turismo Bulegoaren webgunea
Bartolomeo Vanzetti

**Bartolomeo Vanzetti** (1888ko ekainaren 11, Villafalletto, Italia &ndash; 1927ko abuztuaren 23a, Charlestown, Estatu Batuak) italiar-estatubatuar anarkista bat izan zen. 1920ko hamarkadan Estatu Batuetan, egoera ez oso argian bera eta Nicola Saccori hilketa burutzea leporatu eta biak aulki elektrikoan hiltzera zigortu zituzten.

## Ikus, gainera 
* Sacco eta Vanzetti auzia
Pyhätunturi

**Pyhätunturi** izenekoa, Finlandia iparraldean dagoen 540 metroko garaierako mendi bat da. Finlandiako ipar muturreko eskualdea den Lappi edo Laponiako Pelkosenniemi herrian dago.

Pyhätunturik zenbait tontor ditu eta ipar-mendebaldean duen Luosto mendiarekin batera inguruko lautadetatik asko nabarmentzen den 35 kilometroko luzera duen mendilerro bat sortzen du. Pyhätunturi mendiaren tontorrik altuenak Noitakero izena du. Beste batzuk Kultakero, Ukonhattu, Laakakero, Peurakero eta Soutaja dira. Pyhätunturi duela bi mila milioi urte sortzen hasi zen eta higadura jasan dezakeen kuartzitaz eta izotz aroko glaziarrez osatuta dago. Glaziarren urtzearen ondoriozko urek tontorren artean moztutako haranak sortzen zituzten. Horietako handiena Isokoru izenekoa da, 220 metroko sakonera duena eta Kultakero eta Ukonhattu tontorren artean dagoena.

Luosto mendiarekin batera Pyhätunturik Pyhä-Luostoko parke nazionala osatzen du. Kultakero izeneko tontorrean Pyhäko eski estazioa dago, hotel bat hamar eski pista eta parke nazionalaren informazio-gunea dauden tokia. Pyhäk eta Luostok urtero 110.000 bisitari izaten dituzte, eta, honela, Lappiko eski estaziorik txikienetako bat dira.

## Kanpo estekak
Satakunta

**Satakunta** (suedieraz: *Satakunda*) Finlandiaren hego-mendebaldean dagoen eskualde bat da.

## Demografia 
### Biztanleria 
### Hezkuntza 
### Osasuna 
## Kultura 
### Leku aipagarriak 
### Kirola 
### Ospakizun bereziak 
## Ekonomia 
## Iruditegia 
## Erreferentziak 
## Ikus, gainera 
## Kanpo estekak
Zero tolerantzia

**Zero tolerantzia** legearen aplikazio zorrotza bultzatzen duen zigor-politika bat da, lege haustura gertatu deneko zirkunstantziak eta legea ustez hautsi duenaren egoera eta nortasuna kontuan hartu gabe.

## Kanpo estekak
Bundestag

**Alemaniako Parlamentu Federala** (alemanaz **Deutsche Bundestag**, euskaraz *Alemaniar Dieta* esan nahi du) Alemaniako legebiltzar federala da. Lehenbiziko aldiz 1949an Bonn hirian eratu zen, eta 1999an gaur egun kokatzen den Berlin hiriko Reichstag jauregira lekualdatu zen.

## Ikus gainera 
* Bundesrat
* Reichstag

## Kanpo estekak 
* Bundestag parlamentuko webgune ofiziala
Teodoriko I.a Austrasiakoa

**Teodoriko I.a Austrasiakoa** (485-534) Merovingiar leinuko frankoen erregea izan zen. Bere aurrekoa Klovis I.a eta ondorengoa Teodoberto I.a izan ziren.

## Erreferentziak
Luosto

**Luosto** ( ahoskatua) Finlandia iparraldeko eskualdea den Lappi edo Laponian dagoen mendi bat da. 514 metroko garaiera du eta Sodankylä herrian dago.

Hego-ekialdean duen Pyhätunturi mendiarekin batera 35 kilometroko luzera duen mendilerro bat eratzen du, inguruko lautadetatik asko nabarmentzen dena. Luostoko tontorrik garaiena Ukko-Luosto deitzen da. 670 mailako eskailera baten bidez iris daiteke tontor horretara. Luosto duela bi mila milioi urte sortu zen eta kuartzita gogorrez osatuta dago baina higadura jasan dezaketenak. Baita izotz aroko glaziarrez ere.

Pyhätunturirekin batera Pyhä Luosto parke nazionala osatzen du. Luostoren oinean bertan hotel bat eta zazpi eski pista dituen eski estazio bat dago. Eski estazio honek 110.000 bisita inguru jasotzen ditu urtean, Lappiko eski estaziorik txikienetako bat delarik.

## Kanpo estekak
Oteros

**Oteros** Arabako mendebaldean dagoen mendia da, Badaiako mendilerroaren altuena dena 1.038 metrorekin. Iparraldean mendigune bereko tontorrak diren Lorritxo eta Pititurri ditu, eta hego-mendebaldean Subillako haitzarte ikusgarria.

Tontorrean behinola gaztelu bat egon zen, gaur egun aztarnarik gelditzen ez den arren. Artadiek estaltzen dituzte mendiaren magalak.

## Abiapuntuak 
* Mandaitatik (624 m, Iruña Oka): Ordu 1 eta 15 minutuko igoera.
* Olabarritik (539 m, Iruña Oka): Ordu 1 eta 30 min.
* Langraiz Okatik (498 m, Iruña Oka): Ordu 1 eta 45 min. El Encinaleko dorrea Karlistadetan erabili zuten eta bide honetan dago.
* Zuhatzu Kuartangotik edo Aprikanotik (536 m): Ordu 1 eta 45 min. Azkarateko lepo ederretik (945 m).
* Otogoiendik (551 m): Ordu 2 eta 30 min. Santa Marinako baselizatik igarotzen da bidea, bai eta Los Goros izeneko kobazuloetatik (598 m) gertu ere. Azkeneko honetan antzinako giza aztarnak topatu zituzten.

## Ikus, gainera 
* Arabako mendien zerrenda

## Kanpo estekak
FC Barcelona museoa

**FC Barcelona museoa** (katalanaz *FC Barcelona Museu*, ofizialki *Museu FC Barcelona President Núñez*) Kataluniako Bartzelona hirian dagoen kirol museoa da, FC Barcelona futbol taldearen Camp Nou estadioan kokatzen da. Bertan klub honetako kirol sail guztietako taldeek lortutako trofeo eta sari guztiak gordetzen dira, bai eta bere jokalarik, talde eta zaletuekin zerikusia duten objektuak ere. Kataluniako museo bisitatuena da. 2000. urtean Joan Gasparten agintaldian, *Museu FC Barcelona President Núñez* izenez birbataiatu zuten, Josep Lluís Núñez presidente-ohiaren ohorez.

## Iruditegia 

|Talde urdin-gorriaren irudiak.

Fitxategi:Balón Final Copa de Ferias 1958.jpg|1958an lehenbiziko Ferien Kopan erabilitako baloia.
Fitxategi:Koeman FC Barcelona Botes.JPG|Europako Futbol Txapelketaren finalean Ronald Koeman gola sartzeko erabili zituen botak.

Fitxategi:Maradona Barcelona shirt.jpg|Diego Armando Maradona argentinar jokalariaren kamiseta.
|Saskibaloi, hockey eta eskubaloian irabazitako kopak.

## Kanpo estekak 
* FC Barcelona museoa orrialdea
Pititurri

**Pititurri** Arabako mendebaldean dagoen mendia da, Badaiako mendilerroan kokatutakoa.

## Abiapuntuak 
Bide bat Mandaitatik (624 m, Iruña Oka) ateratzen da, eta ordubete eta 15 minutuko igoera eskatzen du.

Bestea Zuhatzu Kuartangotik (594 m, Kuartango) dator, eta Azkarateko lepotik (945 m) igarotzen da. Hortik ere, ordubete eta 15 minutukoa da igoera.

## Ikus, gainera 
* Arabako mendien zerrenda

## Kanpo estekak
Teodeberto I.a

**Teodeberto I.a Austrasiakoa** (500-548) Merovingiar leinuko frankoen erregea izan zen. Bere aurrekoa Teodoriko I.a Austrasiakoa eta ondorengoa Teodobaldo I.a izan ziren.

## Erreferentziak
Olazar (Badaia)

**Olazar** Arabako mendebaldean dagoen mendia da, Badaiako mendilerroan kokatutakoa. Zehazki, Ganaltoko tontorraren ekialdean kokatuta dugu.

## Abiapuntuak 
Bide nagusia Otogoiendik (551 m) datorrena da, ordu 1 eta 15 minutuko igoerarekin. Los Goros izeneko kobazuloetatik (598 m) gertu igarotzen da bidea. Azkeneko honetan antzinako giza aztarnak topatu zituzten.

## Ikus, gainera 
* Arabako mendien zerrenda

## Kanpo estekak
Andy Roddick

**Andy Roddick** (Omaha, ) Ameriketako Estatu Batuetako tenis jokalari ohia da. ATP sailkapenean lehenengo postuan egon da eta gaur egun TOP-10ean dago.
Roger Federer eta bera izan ezik, ez du inork lortu zortzi denboraldi jarraian TOP-10ean egotea. Horrek azken hamarkadaren jokalari onenetarikoa bihurtzen du. Bere ezizenak adierazten duen bezala, *Nebraskako bonbarderoa*, izugarrizko sakea dauka. Izan ere, tenisean erregistratutako sakerik azkarrena du bere baitan: 255 kilometro orduko.

## Jaiotzetik aro profesionalera 
Andrew Stephen Roddick, Andy bezala ezagunagoa, 1982ko abuztuaren 30ean jaio zen Omahan, Estatu Batuetako Nebraska konderrian. Gurasoak Jerry eta Blanche dira eta bi anai ditu; John tenislaria Georgiako unibertsitatean eta Lawrence urpekaria.
Lau urte zituenean, Austin-era (Texas) JOAN zen familia; sei urte geroago, berriz ere mugitu ziren Floridara. Aldaketa hauek Johnen karrera bultzatzeko izan ziren. Momentu hartan, Andy tenisaren jarraitzaile bihurtu zen, baita jokalaria ere.
Andy bere institutuko saskibaloi taldean jolasten zuen, eta onenetarikoa zen, baina bere gurasoak tenisean zeukan erraztasuna ikusita, tenisean murgildu zuten erabat.
Junior kategoriara heltzean, entrenatzaile famatu bat kontratatu zioten bere gurasoek. Mundua osoan zehar jolastu zituen txapelketak, baina emaitzak ez ziren oso onak izan.
 
## Aro profesionala 
2000. urtean, 18 urte betetzean, zirkuitu profesionalean sartu zen, eta bere debut-a ona izan zen. Torneo bat irabazi zuen Texasen eta bi finalera heldu zen Las Vegasen. Hala ere, belauneko lesio larria izan zuen eta ebakuntza egin eta gero, denboraldiaren erdia ez zuen jokatu. Urte honen amaieran ATP-ko 160. postuan zegoen.
2001ean, hiru txapelketa irabazi zituen (Atlanta, Houston eta Washington). Urte honen amaieran TOP-20an zegoen.
2002. urtean milioi bat dolar irabazi zituen, TOP-10ean sartu eta txapelketa nagusietan emaitza onak izan zituen, adibidez, AEBetako Irekian.

Momentu horretan izugarrizko fama lortu zuen eta gaur egun arte, munduko tenislari onenen artean egon da. Urte hauetan, 24 txapelketa irabazi ditu, horietako hiru bikoitzeko modalitatean.

## Xehetasun pertsonalak 
Gaur egun, Maria Xarapova tenislari errusiarraren mutil laguna da. Fundazio bat dauka umezurtzak laguntzeko eta Lacoste marka da bere babeslea.
Mendizabal (Badaia)

**Mendizabal** Arabako mendebaldean dagoen mendia da, Badaiako mendilerroan kokatutakoa. Zehazki, Ganaltoko tontorraren mendebaldean kokatuta dugu.

## Abiapuntuak 
Biderik laburrenak Kuartangoko herriak diren Anda (611 m) eta Katadianotik (605 m) datozenak dira, 45 minutuko igoerarekin.

Bestela, Aperregitik (612 m, Zuia) ere bide motza daukagu, ordu 1 eta 15 minutukoa baino ez.

## Ikus, gainera 
* Arabako mendien zerrenda

## Kanpo estekak
Eira

**Eira** hitzarekin honako kontzeptuak izendatzen dira:
* **Eira** Helsinkiko barruti bat da.
* **Eira** ugaztun haragijale genero bat.
* **Eira, Messenia prefekturako udalerria, Grezian.
* **Eir** jainkotik eratorria den emakume izena. Adibidez Eira Hellberg.
* **Eira ibaia''', Norvegiako hegomendebaldean.
Eira barbara

***Eira barbara***, **eirá**, **irará**, **tayra** edo **cabeza de viejo** Mexikotik Argentinarainon hedatzen den ugaztun haragijalea da, Mustelidae familiakoa. Baso eta oihanetan bizi da.

58 zentimetrotik 75era neurtu ditzateke, 42 zentimetroko isatsarekin. 5 kilogramo inguruko pisua dute. Burua zabala da eta handia gorputzaren tamainarekin alderatuz gero. Gainontzeko mustelidoek baino buru handiagoa dute. Hankak erlatiboki luzeak dira. Larrua beltza, sepia edo arrea izan daiteke, nahiko uniformea.

Ugaztun txikiez elikatzen da, baita narrasti eta txoritxoez. Askotan etxabereak ere jaten dituzte. Fruituak ere jan ditzakete eta egunez zein gauez mugitzen dira. Zuhaitzetako zuloetan eta beste animalia batzuek eginiko zuloetan bizi dira. Urtero emeek 2 eta 4 kume arteko kumaldiak dituzte.
Mustelinae

**Mustelinae** Mustelidae ugaztun haragijaleen subfamilia bat da. Bere barruan lepahoriak, hudoak, azkonarrak, aholatzak eta antzeko beste animalia batzuk daude.

## Generoak 
* *Eira*
* *Galictis*
* *Gulo*
* *Ictonyx*
* *Lyncodon*
* *Martes*
* *Mustela*
* *Poecilogale*
* *Vormela*
Galictis

***Galictis*** Mustelidae ugaztun genero bat da. Hego Amerikan, Erdialdeko Amerikan eta Mexikon bizi dira. Metro erdiko tamaina dute eta 1 eta 3 kilogramo arteko pisua dute. *Galictis vittata* handiagoa da *Galictis cuja* baino. Goialdeko larruaren kolorea grisa da, baina hanka, lepo, aurpegi eta tripa beltza da. Kopetatik lepoaren atzealdera lerro txuri bat hedatzen da.

Zuhaixkak dauden leku erdi irekietatik basoetara hedatzen dira. Lurrean zuloak egiten dituzte edo zuhaitzetako zuloak erabiltzen dituzte.
Eliseo Murillo

**Eliseo Murillo Vega** (Torrecillas de la Tiesa, Cáceres, 1955eko urtarrilaren 25a -) Extremaduran jaio eta Gipuzkoan hazi zen futbolari ohia da. Liga bitan irabazi zuen Real Sociedadekin, defentsa gisa. *Murillo* edo *Murillo II* (Luciano anaia nagusia ere Errealean aritu zelako) ezizenak eman zitzaizkion.

Ander Murillo Athleticeko jokalariaren osaba da.

## Ibilbidea 
Eliseok bere gurasoekin Gipuzkoara emigratu zuen haur bat zela. Errealaren bigarren taldean egon zen lau urtez azkenik, 1977an, lehenengo taldera pasa arte. Errealaren parte izan zen hurrengo 8 denboraldietan, gehienik ordezko bezala.
114 partidu jokatu zituen lehenengo mailan.

## Ikus, gainera 
* Ander Murillo

## Kanpo estekak 
* Profila errealaren webgunean
Ictonyx

***Ictonyx*** Mustelidae ugaztun familiako generoetako bat da. Bi espezie ditu bere barruan *Ictonyx libycus* eta *Ictonyx striatus*. Afrikako iparraldean bizi dira.
Lyncodon patagonicus

***Lyncodon patagonicus*** Mustelidae familiako ugaztun txikia da, ***Lyncodon*** generoko espezie bakarra. Argentinako Pampan eta Txileko hainbat zonaldetan bizi dira. Charles Darwinekin bidaiatu zuen Syms Covingtonek bere egunerokoan aipatu zuen lehen aldiz animalia hau.

30 eta 35 zentimetro arteko tamaina dute, 6 eta 9 zentimetroko isatsarekin. Larrua beltza da, zonalde grisekin bizkarraldean. Buruan alde txuri bat dute, bularreraino hedatzen dena.
Alan Roy King

**Alan Roy King** (Lytham St Annes, Ingalaterra, 1954ko urriaren 24a - Zarautz, Gipuzkoa, 2019ko otsailaren 19a) britainiar hizkuntzalaria
eta itzultzailea izan zen. Euskalaria, Euskaltzaindiak euskaltzain urgazle izendatu zuen 2003ko urtarrilaren 31n.

Sortzez britainiarra, Euskal Herrian bizi zen aspalditik. Hizkuntza gutxituen zalea zen, eta horietako hainbat aztertzen eta lantzen ziharduen gaztetik, gurasoek euren artean hitz egiten zuten yiddish hizkuntzatik hasita: euskara, galesa, nahuatlera, eta abar.

## Idazlanak 
### Euskal hizkuntzalaritza 
* *The Basque Language: A Practical Introduction* (1994). 
* *Colloquial Basque*, Begotxu Olaizola Elordirekin batera egina (1996). 

## Erreferentziak 
## Kanpo estekak
Martes

***Martes*** Mustelidae ugaztun haragijale generoetako bat da, lepahori eta lepazuriak genero honetakoak dira. Eurasia eta Neartikoan banatuta daude.

## Espezieak 
*Martes* generoan 8 espezie eta hainbat azpiespezie bereiz daitezke:
* *Martes americana*
* *Martes flavigula*
* *Martes foina* - Lepazuria
* *Martes gwatkinsii*
* *Martes martes -* Lepahoria
* *Martes melampus*
* *Martes pennanti*
* *Martes zibellina*

## Kanpo estekak
Mustela

***Mustela*** Mustelidae ugaztun haragijale genero bat da. Katazuria, erbinude, hudo eta bisoia talde honetakoak dira. Askotan erbinude izena erabiltzen da, nahiz eta *Mustela nivalis* espezieari dagokion. 16 espezie ezagutzen dira. Erbinude izena genero honetatik kanpoko beste animalia batzuei ere ematen zaie.

Txikienak 13 zentimetro neurtzen ditu eta handienak (*Mustela vison*) 55. Katazuriak neguan ile txuria du. Gorputz luzeak dituzte, tuneletan sartzeko egokiak. Normalki isatsaren tamaina gorputz osoarenaren antzekoa da.

## Espezieak 
* *Mustela africana*
* *Mustela altaica*
* *Mustela erminea*
* *Mustela eversmanii*
* *Mustela felipei*
* *Mustela frenata*
* *Mustela kathiah*
* *Mustela lutreola*
* *Mustela lutreolina*
* *Mustela nigripes*
* *Mustela nivalis*
* *Mustela nudipes*
* *Mustela putorius*
* *Mustela sibirica*
* *Mustela strigidorsa*
* *Mustela vison*
* *Mustela macrodon* †
La Paz (Hego Kalifornia Beherea)

**La Paz** Mexiko ipar-mendebaldeko hiria da, Hego Kalifornia Beherea estatuko hiriburua, eta La Paz udalerriko herriburua. Kaliforniako penintsularen hegoaldean dago, Kaliforniako golkoaren ertzean. 2010ean hiriak 215.178 biztanle zituen, eta 251.871 biztanle udalerriak.

## Geografia 
### Klima 

## Erreferentziak 
## Kanpo estekak
Campeche (Mexiko)

**Campeche**, izen ofiziala **San Francisco de Campeche**, Mexikoko hego-ekialdeko hiri eta portua da, eta Campeche estatuko hiriburua. Yucatán penintsulan dago, Mexikoko golkoaren ertzean. Esportazio portu garrantzitsua da. Espainiaren kolonia izan zen garaiko monumentu ugari dago; hori dela eta, UNESCOk Gizateriaren ondare izendatu zuen 1999an. 2010ean, 220.389 biztanle zituen.

## Geografia 
### Kokapena 
Hiria Campecheko golkoaren ertzean dago, Mexikoko golkoan, 0 eta 100 metro arteko garaieran. Villahermosatik 387 kilometro ipar-ekialdera dago, Méridatik 177 kilometro hego-mendebaldera, eta Mexiko Hiritik 1.127 kilometro hego-ekialdera.

### Klima 

## Ondarea 
Mexikoko hiri harresidun bakarra eta Ameriketako bakarrenetakoa da. Ondare historiko aberatsa eta ongi kontserbatua du. 1999an UNESCOk Gizateriaren ondare izendatu zuen.

## Hiri senidetuak 
*  Halifax, Kanada
*  Cartagena de Indias, Kolonbia
*  Laredo, AEB
*  Le Havre, Frantzia
*  Matanzas, Kuba
*  Quetzaltenango, Guatemala
*  Eivissa, Espainia
*  Veracruz, Mexiko

## Irudi galeria 

Fitxategi:IGLECIACAMPECHE.JPG
Fitxategi:Campeche 001.JPG
Fitxategi:Campeche001.JPG
Fitxategi:Vigia y cañon.jpg

## Erreferentziak 
## Kanpo estekak 
*  Udalaren webgunea.
XLIFF

**XLIFF formatua** (*XML Localisation Interchange File Format*) itzulpen-memoriak trukatzeko erabiltzen den formatua da. Zenbait software enpresa handik (Novell, Oracle, Sun, IBM...) sustatutako formatua da. XLIFF OASIS barruan sartuta dago 2002. urtetik. XLIFFek hizkuntza ezberdinetan dauden testu-zatiak gordetzen ditu XML formatuan, gero berrerabili ahal izateko itzulpen berriak egiten direnean.

## Formatua 
XLIFFen formatua TMX formatuan inspiratuta dago. Etiketarik garrantzitsuenak hurrengoak dira:

*  (*translation unit*) -> itzulpen-unitate bakoitza gordetzen du, hizkuntza bietarako
*  -> sorburu edo jatorrizko hizkuntzan dagoen testua gordetzen du
*  -> helburu-hizkuntzan dagoen testua gordetzen du
*  -> beste hizkuntza batzuetarako itzulpenak gordetzen ditu

## Adibidea 
XLIFFaren oinarrizko unitatea hau da:

```xml

 Hello world
```

 
```xml
Bonjour le monde
  
   Kaixo mundua
  
 
```

## Kanpo estekak 
* XLIFF formatuari buruzko informazioa
* OASIS zehaztapenak
* XML lengoaia lokalizazioan: erabil ezazu XLIFF dokumentuak itzultzeko
* Zer da XLIFF?
Mustelidae

**Mustelidae** edo **mustelidoak** Carnivora ugaztun ordenako familia bat da. Lehorrean zein uretan bizi dira, bai ur geza zein itsasoetan. Kontinente guztietan aurki daitezke. Gehienak haragijaleak dira, eta batzuk sarraskijaleak. Gaur egun 50 bat espezie ezagutzen dira, 5 azpifamiliatan sailkaturik.

Txiki samarrak dira, oso gorputz-lirainak eta zaluak. Mustelidoen larrua, kolore-bakarra edo zerrendaduna, oso aintzat hartua da. 28-38 hortz dituzte. Kirats guruindunak dira gehienak. Australian, Zeelanda Berrian, Madagaskarren eta Antilla uharteetan izan ezik, mundu guztian bizi dira.

## Sailkapena 
* **Lutrinae**
** *Amblonyx*
** *Aonyx*
** *Enhydra*
** *Lontra*
** *Lutra*
** *Lutrogale*
** *Pteronura*
* **Melinae**
** *Arctonyx*
** *Meles*
** *Melogale*
* **Mellivorinae**
** *Mellivora*
* **Taxideinae**
** *Taxidea*
** *Chamitataxus* †
* **Mustelinae**
** *Eira*
** *Galictis*
** *Gulo*
** *Ictonyx*
** *Lyncodon*
** *Martes*
** *Mustela*
** *Poecilogale*
** *Vormela*
** *Ekorus* †

## Erreferentziak
Mofeta arrunta

***Mephitis mephitis*** edo mofeta arrunta Mephitidae familiako ugaztuna da, Carnivora ordenekoa. Ipar Amerikan bizi dira eta euren larru txuri-beltza eta isurtzen duten kiratsagatik famatuak dira.

## Erreferentzia
Igaraba

**Igaraba** hitzarekin hainbat animalia espezie izendatzen dira:

* ***Lutra lutra***, edo igaraba arrunta.
* **Lutrinae** Mustelidae animalia taldearen subfamilia.
* ***Enhydra lutris*** edo itsas igaraba
Lutrinae

**Lutrinae** Mustelidae ugaztun familiako azpifamilietako bat da. Euren izen arrunta igaraba izan ohi da, nahiz eta izen honekin hainbat espezie izendatu. Gaur egun 13 espezie ezagutzen dira, 7 genero ezberdinetan. Mundu osoan zehar bizi dira. 

## Ezaugarriak 
Uretan lehorrean baino hobeto bizi diren animaliak dira. Larru sendoa dute, iragazkaitza, euren gorputzeko beroari eusten laguntze diena. Ondo egiten dute igeri eta sudur-zuloak ur-azpian itxi ditzakete, 6 minutu arnasa hartu gabe egon daitezkeelarik. Igerian orduko 12 kilometroko abiadura har dezakete.
thumb|Itsas igaraba
Arra emea baino handiagoa izaten da. 8 eta 15 urte arteko bizi-itxaropena dute. 36 hortz dituzte, 6 letagin goian zein behean. 5 behatz dituzte hanka bakoitzeak, mintz batekin erdian, igeriketan laguntzeko.

## Sailkapena 
* *Lutra*
** *Lutra lutra*
** *Lutra sumatrana*
* *Hydrictis*
** *Hydrictis maculicollis*
* *Lutrogale*
** *Lutrogale perspicillata*
* *Lontra*
** *Lontra canadensis*
** *Lontra provocax*
** *Lontra longicaudis*
** thumb*Lontra felina*
* *Pteronura*
** *Pteronura brasiliensis*
* *Aonyx*
** *Aonyx capensis*
** *Aonyx congicus*
** *Aonyx cinereus*
* *Enhydra*
** *Enhydra lutris*

## Ikus, gainera 
* Igaraba
* Igaraba arrunt
* Itsas igaraba
Lutra

***Lutra*** Lutrinae subfamiliako genero bat da. *Lutra lutra* espeziea, edo **igaraba arrunta** genero honetakoa da. Beste bi igaraba espezie ere genero honetakoak dira.

## Espezieak 
* *Lutra lutra*
* *Lutra sumatrana*
* *Lutra maculicollis*
Lontra

***Lontra*** Ameriketako igaraba genero bat da, Mustelidae familiako ugaztunak.

## Espezieak 
* *Lontra canadensis*
* *Lontra provocax*
* *Lontra longicaudis*
* *Lontra felina*
Pedro Otxotorena

**Pedro María Quemada Otxotorena** (Hernani, 1956ko apirilaren 19a -) futbolari ohi gipuzkoarra da. 1977tik 1984ra Real Sociedaden ordezko atezaina izan zen, Luis Miguel Arconadaren atzetik. Urte hauetan liga bitan irabazi zuen baita Superkopa ere.

## Kanpo estekak 
* Estatistikak klub mailan
* Profila eta estatistikak
Kitinen

**Kitinen** Finlandiako ibai bat da. 278 kilometroko luzera du eta Kemijoki ibaiaren ibaiadarra da. Ibaia Lappi eskualdeko Kittila, Pelkosenniemi eta Sodankylä udalerrietatik igarotzen da. Porttipahta uharka ibai honen goi ibilguan dago, eta 38 megavatioko energia sor dezake. Kitinen ibaiaren ibaiadar nagusia Luiro da.

## Ikus, gainera 
* Finlandiako ibaien zerrenda

## Kanpo estekak
Luiro

**Luiro** Finlandiako ibai bat da. Kitinen ibaiaren ibaiadarra da, eta, hau, era berean, Kemijoki ibaiarena. Ibaia Lappi eskualdeko Sodankylä, Savukoski eta Pelkosenniemi herrietatik igarotzen da. Lokka uharka ibai honen erdialdeko ibilguan dago.

## Kanpo estekak
1199 Geldonia

**1199 Geldonia** asteroide gerrikoan aurkitutako asteroide baten izena da. Eugène Joseph Delportek aurkitu zuen Uccletik 1931ko irailak 14an. Bere izena, bere aurkitzailearen jaioterria den Jodoigneren izen latindarragatik jasotzen du.

## Kanpo estekak
1202 Marina

**1202 Marina** asteroide gerrikoan aurkitutako 1202. asteroidearen izena da. 1931ko irailak 13an aurkitu zuen Grigory Neujminek Simeizetik. Bere behin-behineko izendapen zientifikoa **1931 RL** zen.

## Kanpo estekak
Dabih

**Dabih**, **β Capricorni** edo 9 Capricorni Capricornus konstelazioko bigarren izarrik distiratsuena da, Deneb Algedi edo α Capricorniren ondoren. Bere izenak, arabierazko الذابح *al-dhābiḥ* izenetik datorrena, "abere hiltzailearen zortearen izarra" esan nahi du.

Dabih gure eguzki-sistematik 328 argi urte edo 101 parseceko distantziara dago, eta ezagutzen diren izar guztien artean konplexuenetako bat da. Ikusmen onarekin edo prismatikoak erabiliz elkarrengandik hiru minutu sexagesimal baino apurtxo bat gehixeago bananduta dauden bi izar ikus daitezke, bata, distiratsuena Dabih Nagusia edo β1 Capricorni eta bigarrena, hain distiratsua ez dena, Dabih Txikia edo β2 Capricorni. Elkarrengandik gutxienez 21.000 unitate astronomikoko distantzia batez bananduak daude, eta euren orbita osoa betetzen gutxienez 700.000 urte behar dituzte. Gainera, bi izar hauetako bakoitza, era berean, izar sistema anizkoitz bat da.

## Dabih Nagusia 
Bi izar hauetatik Dabih Nagusia da konplexuena. Sistema honetako izarrik garrantzitsuena β Capricorni Aa da, K0II espektro motako eta +3,08ko irudizko magnitudea duen erraldoi laranja argitsu bat. Izar honen diametroa gure eguzkiarena baino 35 aldiz handiagoa da, gure eguzkiarena baino lau aldiz handiagoa den masa du, eta bere argitasuna gure eguzkiarena baino 600 aldiz handiagoa da. Honengandik 0,05 segundo sexagesimaletara β Capricorni Ab dago, B8V espektro motako eta +7,20ko irudizko magnitudea duen sekuentzia nagusiko izar urdin bat. Izar honen masa β Capricorni Aaren parekoa da. Bi izar hauek elkarrengandik bost unitate astronomikoko distantzia batez bananduta daude, eta euren orbita periodoa 3,77 urtekoa da.

Era berean, β Capricorni Ab izarrak badu beste kide bat soilik 0,10 unitate astronomikoko distantziara, 8,7 eguneko orbita periodoa duena. β Capricorni Ac du izena eta ez da ezertxo ere ezagutzen izar honetaz. β Capricorni Aa bezala izar anizkoitz bat dela uste da.

## Dabih Txikia 
Dabih Txikia sistema bitar bat da. Sistema honetako izarrik garrantzitsuena β Capricorni B da, gure eguzkia baino 40 aldiz argitsuagoa den B9.5II/IV espektro motako eta +6,1eko irudizko magnitudeko izar erraldoi edo azpierraldoi bat. Merkurio-manganesozko izar bat da, bere atmosferan zenbait elementu oso ugari dituena. Platino, urre, merkurio eta bismuto kopurua gure eguzkian baino 100.000 aldiz handiagoa da.

Dabih Minor edo Dabih Txikiko bigarren izarra β Capricorni C da, β Capricorni Btik 30 unitate astronomikoko distantziara dagoena, bere orbita zehaztu ez den arren. Baliteke F espektro motako nano hori bat izatea.

## Kanpo estekak
Governors

**Governors** taldea Arrasaten sortutako rock taldea da. Rock & rolla, muinean, musikaren aukera estetiko hutsetik haratago, jarrera sendoa da, handiarekin kritikoa eta txikiarekin eskuzabala den bizitzaren ikuspegia.

## Ibilbidea 
Horixe dugu, hain zuzen, Governors taldearen ezaugarririk argiena: bere musikaren intentsitatea eta kantu amorratuen bitartez komunikatzen duten jarrera baikor bezain sortzailea. J. Sangre (ahotsa), taldeko aitzindariaren aurreko ibilbideak (Ekon, FJORD) bermatzen du aurrez esandakoaren koherentzia.

2007an atera zuten aurreneko diska, *Itxaron beharra ez da itxaropena*. Oihuka disketxearekin plazaratu zuten, bai eta *Frenetikodrome* bigarren diska ere, hau 2010an. Urte berean Hatortxu Rock jaialdirako *Kristal kolpatuak* abestia sortu zuten eta honi esker sona handia hartu zuen Euskal Herri mailan. Hirugarren diska *Collage* izan zen, Mauka disketxearen bidez kaleratu zutena 2011 urtean. Keu Agirretxea izan zuten lagun diska honetan.

2013-tik aurrerako diskak Baga-Biga zigiluarekin plazaratu dituzte.

## Taldekideak 
* Juan Sangre – Ahotsa
* Heloy Galan – Bateria
* Pako Ramos – Gitarra
* Jorge Moro – Baxua

### Taldekide ohiak 
* Beñat Unzueta - Baxua (2007)
* Aitor Antruejo - Gitarra (2007-2010)
* Keu Agirretxea - Gitarra (2011)

## Diskografia 
;Itxaron beharra ez da itxaropena (2007)
* Oihuka
1. Azken dantza
2. Zikloa
3. Ezer esan gabe
4. Galdutako laztanak
5. Sugearen antzera
6. Orainaldia
7. Destinuaren eskutan
8. Itxaron beharra ez da itxaropena
9. 1981
10. Zure begiradetan
11. Zorionaren anai herrena

;Frenetikodrome (2010)
* Oihuka
1. Intro Drome
2. Ilargi saltzaileak
3. Ihesi
4. 1, 2, 3... reaction!
5. Ibiltaria
6. Harri bakarra
7. Jostailu hautsiak
8. Hilezina
9. Zure txakurraren gainetik
10. Kontroldemia
11. Galtzaileen garaipena
12. Kristal kolpatuak

+ Kristal kolpatuak (Bideoklipa)

;Collage (2011)
* Mauka
1. Prologue
2. Ipuin eta ironiak
3. Harrien arteko lo-kanta
4. Mikel Snake
5. A song for Bobby
6. Larru azaletan
7. Beldar itsua
8. Ez lekuak
9. Igerian
10. Bertigo

;Morphinapolis (2013)
* Baga-Biga
1. Paradisu bailara
2. Morphinapolis
3. Reset
4. Harresia
5. Baneki
6. Garai berri hori
7. Zuloan
8. Uneak
9. Hienaren irribarrea
10. Kresalezko zaurietan
11. Ahaztuen abestia

;Su Garaian (2015)
* Baga-Biga
1. Parologue
2. Ipuin eta ironiak
3. Bertigo
4. 1, 2, 3, Reaction
5. Paradisu bailara
6. Destinuaren eskutan
7. Ihesi
8. Ilargi saltzaileak
9. Harresia
10. Hienaren irribarrea
11. Larru azaletan
12. Uneak
13. Zure txakurren gainetik
14. Jostailu hautsiak
15. Kristal kolpatuak
16. Mikel Snake
17. Morphinapolis
18. Harrien arteko lo kanta

;Z.E.R.O. (2017)
* Baga-Biga
1. Diabolus
2. Bizhilik
3. Harro
4. Inor ez
5. 1937
6. Hezurraren kultura
7. X & Y
8. Amets ehiztariak
9. Amets hipoxikoak
10. Kontra

## Iruditegia 

Fitxategi:Governors taldea 02.jpg
Fitxategi:Governors + Pelax (39950256302).jpg
Fitxategi:Governors + Pelax (39981418081).jpg
Fitxategi:Governors + Pelax (28202182549).jpg
Fitxategi:Governors + Pelax (28202183979).jpg

## Kanpo estekak 
* www.myspace.com/governorszone
* J.Sangrek 2007an Gara egunkarian emandako elkarrizketa
Stonehenge, Avebury eta lotutako lekuak

**Stonehenge, Avebury eta lotutako lekuak** Ingalaterrako Wiltshire konderrian dagoen historiaurreko hondakin multzoa da, 1986an UNESCOk Gizateriaren Ondare izendatua. Multzo horrek bere barnean 30 kilometro eskaseko eremu hondakinez betea barne hartzen du.

## Multzoa 
Multzoa monumentu megalitiko hauek osatzen dute:

### Avebury multzoa 
* Avebury
* Kennet etorbidea
* Beckhampton etorbidea
* West Kennet Long tumulua
* Santutegia
* Silbury muinoa
* Windmill muinoa

### Stonehenge multzoa 
* Stonehenge
* Stonehenge etorbidea
* Stonehenge pista
* Lesser pista
* Durrington harresiak
* Woodhenge
* Coneybury zirkulua
* King Barrow Ridge
* Winterbourne Stoke tumuluak
* Normanton Down tumuluak
* Vespasiano kanpalekua
* Robin Hooden bola
* Bluestonehenge

## Kanpo estekak 
* Stonehenge, Avebury eta lotutako lekuak UNESCOren webgunean
Berlin-Mitte

**Berlin-Mitte** () Alemaniako Berlin hiriburuko auzoa da, Mitte barrutiaren parte dena. Barruti honetan hiriaren erdigune historikoa dago. Eremu honek hiriko turismo gune garrantzitsuenetako batzuk ditu: Museoen uhartea, Brandeburgoko atea, Berlingo Humboldt unibertsitatea, Unter den Linden edota Reichstag eraikina.

## Erreferentziak 
## Kanpo estekak
Charlottenburg-Wilmersdorf

**Charlottenburg-Wilmersdorf** Alemaniako Berlin hiriburuko bigarren barrutia da. Barruti hau 2001an Charlottenburg eta Wilmersdorf barrutiak elkartu zirenean osatu zen.

## Leku interesgarriak 
* Kurfürstendamm
* Berlingo Olinpiar Estadioa
* Gilen Kaiserraren Oroimenezko Eliza

## Kanpo estekak
Mitte

**Mitte** ( ahoskatua; ) Alemaniako Berlin hiriburuko lehen barrutia da, hiriaren erdialdean dagoena. Sei auzoz osaturik dago: Berlin-Mitte bera, Gesundbrunnen, Hansaviertel, Moabit, Tiergarten eta Wedding.

Bere barnean hiriko alde zaharra dago. 2001ean, Berlingo barrutiak berrantolatu egin ziren. Mitte barruti zaharra, Ekialdeko Berlinen zegoena, Wedding eta Tiergarten barrutiekin elkartu zuten Mitte barrutian erakunde berri bat eratzeko.

## Kanpo estekak 
* Mitte barrutiko webgunea
Caniformia

**Caniformia** edo **Canoidea** (txakur antzekoa) Carnivoraren barruko suborden nagusietako bat da. Sudur luzea eta azkazal ez barnerakorrak dituzte, Feliformiak ez bezala. Pinnipedia taldea ere honetatik sortu zen eta, horregatik, talde honen barruan sar daiteke. Kide gehienak plantigradoak dira, Canidae izan ezik. Feliformiak baino hortz gehiago ere badituzte. Haragijaleak baldin badira ere orojaleagoak dira Feliformia baino. Bulbo auditorioa partzialki zatitua dago edo ganbara bakarrekoa da, hezur bakar batekin.

## Taxonomia
Friedrichshain-Kreuzberg

**Friedrichshain-Kreuzberg** Alemaniako Berlin hiriburuko barruti nagusia da. Barruti hau 2001an Friedrichshain eta Kreuzberg barrutiak elkartu zirenean osatu zen.

## Kanpo estekak
Lichtenberg (Berlin)

**Lichtenberg** Alemaniako Berlin hiriburuko hamaikagarren barrutia da. Barruti honek 2001an antzinako Hohenschönhausen barrutia ere bere barnean hartu zuen.

## Kanpo estekak 
* Lichtenberg barrutiko webgunea
Treptow-Köpenick

**Treptow-Köpenick** Alemaniako Berlin hiriburuko bederatzigarren barrutia da. Barruti hau 2001an antzinako Treptow eta Köpenick barrutiak batuz osatu zen.

## Kanpo estekak 
* Treptow-Köpenick barrutiko webgunea
Neukölln

**Neukölln** Alemaniako Berlin hiriburuko zortzigarren barrutia da. Hiriaren hegoaldean kokatzen da. Barruti hau Neukölln, Rudow, Britz eta Gropiusstadt auzoek osatzen dute.

Neukölln auzoko Mercure hotelean egin zen 2017ko Wikimedia Konferentzia urte horretako martxo-apirilean.

## Kanpo estekak 
* Neukölln barrutiko webgunea
Pankow

**Pankow** Alemaniako Berlin hiriburuko hirugarren barrutia da. Hiriaren iparraldean dago. Barruti hori Pankow, Prenzlauer Berg eta Weissensee auzoek osatzen dute (2001 urtera arte, barruti independenteak izan ziren).

## Kanpo estekak 
* Pankow barrutiko webgunea
Spandau

**Spandau** Alemaniako Berlin hiriburuko hamabigarren barrutia da. Hiriaren mendebaldean dago.

Ospetsua da Spandauko espetxea (1876an eraikia eta 1987an eraitsia), Bigarren Mundu Gerraren ondoren, Nurenbergeko epaiketetan zigortutako zazpi buru naziak bertan espetxeratu baitzituzten.

## Kanpo estekak 
* Spandau barrutiko webgunea
Reinickendorf

**Reinickendorf** Alemaniako Berlin hiriburuko hogeigarren barrutia da. Hiriaren ipar-mendebaldean kokatzen da.

## Kanpo estekak 
* Reinickendorf barrutiko webgunea
Tempelhof-Schöneberg

**Tempelhof-Schöneberg** Alemaniako Berlin hiriburuko zazpigarren barrutia da. Hiriaren hegoaldean kokatzen da. Barruti hau 2001an Tempelhof eta Schöneberg barrutiak elkartuz osatu zen. Behinolako Berlin-Tempelhof aireportua bertan zegoen.

## Eraikinak 
* Rathaus Schöneberg

## Kanpo estekak 
* Tempelhof-Schöneberg barrutiko webgunea
Streaming

***Streaming***a Internet bidez egiten den bideo eta soinuaren transmisioa da, datu-bidalketa handiak egiten dira audio eta bideoak zuzenean transmititzen direnean eta datu-korrontea bidali dela edo *streaming* bidez transmititu dela esaten da hartzaileak datuak jasotzeko fitxategi osoak deskargatzeko beharrik ez daukanean. Hartzaileak fitxategia ordenagailuaz erreproduzi dezake, fitxategi osoa deskargatua izan gabe. 

*Streaming*a edo datu-korrontea era jarraituan transmititzeko teknika bat da. Igorleak aldez aurretik grabatutako fitxategiak edo unean uneko ikuskizunak zuzenean eskain ditzake, bat-bateko komunikazioa lortuz. Teknika horren ezaugarririk nabariena informazioa jaso bitartean ikuskatu edo entzuteko aukera izatea da, fitxategiaren deskarga osoa egiteko beharrik gabe.

## Funtzionamendua 
* Igorlearen aldetik:
Kodetzaileak fitxategiak sortzen ditu, web zerbitzariak fitxategi horiek sarean jartzen ditu eta *streaming* zerbitzariak fitxategiak bidaltzen ditu.

* Hartzailearen aldetik:
Internet-nabigatzaile bat eta erreproduzitzeko aplikazio laguntzaile bat besterik ez da behar: lehena, eskaerak egiteko *streaming* zerbitzariari; bigarrena, fitxategia erreproduzitzeko.

Fitxategi bat erreproduzitzeko, nabigatzaileak fitxategiaren eskaera egiten dio web zerbitzariari eta horrek metafitxategia itzultzen dio. Horrek erreproduzitzaileari metafitxategia pasatzen dio. Erreproduzitzaileak *streaming* zerbitzariarekin komunikazioan hasten da RTSP (kontrolerako kanala) protokoloaren bitartez. Horrek datu basera jotzen du fitxategiaren bila eta RTP/RTCP (soinu eta bideo kanala) pasatzen dio erreproduzitzaileari. Erreproduzitzaileak, *buffer* baten bitartez, datuak jasotzen dituen heinean erreproduzitzen ditu. Eta zuzeneko *streaming*a baldin bada, streaming-zerbitzaria zuzenean kodetzailearekin jartzen da komunikazioan, datuak jasotzeko sare lokal edo konexio zuzen baten bitartez.

## Estrategiak 
Hemen agertzen dira streaming arazoak gainditzeko bi estrategia.

**CDN sistemak**: Horren ideia da edukiak erabiltzaileei hurbiltzea CDN zerbitzarien bitartez. Eduki hauek zerbitzari gehienetan banatzen dira. Hemen erabiltzaile batek eskaera bat egiten duenean DNS-aren bitartez erabakitzen da zein den CDN zerbitzari egokiena erabiltzailearentzat.

**P2P sistemak**: Haren funtzionamendua azken finean sare bat da: hor, aldi berean, erabiltzaile guztiak bezero eta zerbitzari dira. Hau da, eskaera bat dagoenean edukia banatzeko, erabiltzaile bakoitzak bere ondokoei banatzen die eta hauek beraien ondokoei eta horrela denbora guztian. Honek egiten du zenbat eta eskaera gehiago egon orduan eta hobe funtzionatzea, sistema eskalagarritasun handiarekin bihurtuz.

## Erreferentziak 
## Bibliografia 
* J. Kurose, K.W. Ross:  *Computer Networks*, 3, 4 eta 5. edizioak.
* S. Weistein:  *The multimedia Internet*.
* B.A. Forouzan:  *TCP/IP Protocol suite*. 4.edizioa (12, 16 eta 25 kapituluak).

## Ikus, gainera 
* OBS Studio.

## Kanpo estekak
Susa (argipena)

**Susa** honakoa izan daiteke:
* Susa euskal argitaletxea
* Susa, antzinako persiar hiria, Elam eta Pertsiako hiriburua izana.
* Susa, Tunisiako hiria (fr. Sousse, ar. سوسة)
* Susa, Italiako herria, Piamonten
Lege (argipena)

**Lege** hitzak adiera ezberidnak ditu:

* zuzenbidean, legea arau juridikoen multzoa eta zentzu hertsian, arau juridiko mota bat.
* zientzian, legea bi edo aldagai gehiagoren arteko erlazioa zehazten duen baieztapen bat.
Baionako setioa

**Baionako setioa** hau izan daiteke:

# Baionako setioa (1130): Alfontso I.a Nafarroakoaren eta Gilen X.a Akitaniakoaren gudarosteen arteko gudua.
# Baionako setioa (1374): Ehun Urteetako Gerran Ingalaterrako Erresuma eta Gaztelako Koroaren artean jazotako gudua.
# Baionako gudua (1814): Napoleondar Gerretan Frantziako Lehen Inperioaren gudarosteak eta Erresuma Batua, Portugalgo Erresuma eta Espainiako Erresumaren gudaroste aliatuaren artean jazotako gudua.
Lege

Zuzenbidean, **legea** horretarako eskume duen erakundeak ezartzen duen izaera orokorreko arau juridiko mota bat da, oro har herrialdearen legebiltzarrean proposatu, eztabaidatu eta onesten dena. Zentzu zabalean, arau juridiko guztien multzo edo legediari deritzo, adiera hau zuzenbidean zehatza ez bada ere.

## Historia 
Antzinako legeen adibideak dira Babiloniakoa (Hammurabiren legedia), Indiakoa (Manu-rena) eta Palestinakoa (Moisesena). Erromako legeak lege publikoa (estatuarena) eta pribatua (pertsonen arteko eztabaidak erabakitzen zituena) bereizi zituen. Erromako legearen eragina nabarmena da Eliza Katolikoaren legedian eta feudalismoarenean; aldi berean gaur egungo lege zibilaren oinarria ere bada. Gizarteari buruzko ideia berriak ordea, bereziki estatu moldea egituratzeko erari zegozkionak, eta gaurko egitura politiko askoren oinarri ere izan direnak, Erreformarekin hasi ziren sartzen, gero eta indar gehiago hartzen ari zen burgesiaren artean gehienbat. Thomas Hobbes, John Locke, Charles-Louis de Montesquieu eta Jean-Jacques Rousseauk biribildu zituzten joera horien teoriak. Gizartearen goreneko egituran, estatuan, Ingalaterrako 1688ko iraultzarekin, AEBtako 1787koarekin eta Frantziako 1789-1791koarekin mamitu ziren lehendabizi, hortik sortu baitziren konstituzio baten arabera eratu ziren lehenengo estatuak. Geroagoko lege nagusietan Filadelfiako (AEB) 1787ko legenagusiak eta batez ere Frantziako 1791koak izan zuten eraginik handiena.

## Zuzenbidea 
Gizarte antolatu batean gizarteak berak onartu dituen ohituren, jardunen eta jokaeraren arauak dira legeak. Aginpideak indarra du bere esku lege horiek betearazteko. Gizartea bizitzako araua denez gero, legeak guztien onerako izan behar du, eta ezaugarri hauek ditu: betebeharrekoa izatea, aginduak baitira legeak eta ez legegilearen aholkuak; orokorra izatea, balizko egoera guztietarako erabilgarria izateko egina baitago; eta behar bezala sortua izatea, legeak berak eskatzen duen eran eta eskatzen dituen baldintzak beteaz.

## Erreferentziak 
## Ikus, gainera 
* Zuzenbide estatu

## Kanpo estekak
Parapolizia

**Parapolizia** edo **talde parapolizial** terminoak estatuaren kontrol ofizialetik at polizia lanak burutzen dituen taldeak barnehartzen ditu. Termino lausoa da, herrialdea eta egoera zein den, polizia ez dagoen tokietan segurtasun publikoa bermatzeko hiritarrek beraiek antolaturiko taldeak zein poliziarekin elkarlanean errepresio politikoaren «lan zikina» burutzen duten miliziak bil ditzake, legez kanpo edo legearen barnean. Testuinguru zenbaitetan, segurtasun pribatuko konpainietako ajenteak ere parapolizian barnehartu dira, herrialde gehienetan hauen eskumenak legez guztiz zehaztuta badaude ere. Nolanahi ere, parapolizia jarduera aski kritikatu dute gizarte eragileek, talde hauek giza eskubideen aurka burutzen dituzten ekintzak direla eta, zuzenbide estatuak eskaini behar dituen berma eta kontroletatik at.

## Kanpo estekak
Freightliner Trucks

**Freightliner Trucks** Estatu Batuetako kamioi, txasis eta semi-trailer kamioi ekoizlea da. Konpainia hau 1942. urtean sortu zen Freightliner Inc. izenarekin eta, gaur egun, Daimler Trucks North America-ko dibisio bat da, hau da, Daimler AGren menpeko konpainia bat. Freightliner ingelesezko *freight* eta *liner* hitzen lotura da. Nolabait, “merkantzia garraioa” esatera dator.

## Freighliner taldearen markak 
* Detroit Diesel Corporation
* Freightliner Custom Châssis Corporation
* Freightliner Trucks
* Freightliner Market Development Corporation
* Sterling Trucks
* Thomas Built Buses
* Unimog
* Western Star Trucks

## Hasierako urteak 
thumb|SNC Century
XX. mendeko 30eko hamarkadan, Consolidated Freightways konpainiak berezko kamioiak eraikitzea erabaki zuen, AEBetako mendietako aldapa handiak igo zitzakeen kamioi handirik ez zegoela ohartu zenean. Banaketa gaitasun murritza zela eta, Consolidate Freightways konpainiak White Motor Companyrekin hitzarmen bat sinatu zuen. Helburua salmenta bolumen handitzea eta kostu murrizketa izan zen. Konpainia bien arteko harremanak mende laurdeneko biziraupena izan zuen eta Amerikako errepideetan zehar, euren kamioiak hedatzea ahalbidetu zuen.

## 70ko hamarkada 
White Motor Company-k izandako arazoak zirela eta, aurreko urteetako hitzarmena bertan behera gelditu zen. 1979. urtean, North Carolinan bi ekoizpen zentro eraiki zituzten. Urte berean, Jimmy Carter presidenteak desarauketa edo desregulazio legeak indarrean jarri zituen, errepide zein hegazkin enpresetan eragin zuzena izan zutenak.

## 1980ko hamarkada: Daimler-en bereganatzea 
Carter-en desregulazioak kamioien dimentsioetako mugak lausotu zituen. Consolidated Freigtways-ek aldaketetara egokitu behar izan zuen eta Freightliner marka Daimler-Benz etxeari saldu zion, ohiko kamioigintzako kudeaketa eta finantza alorretan zentratu ahal izateko. 2002. urtean desagertu egin zen. 1989.an, Freightliner-ek produkzio planta berri bat erosi zuen, zeinak MAN-eko autobusak ekoizten zituen.
thumb|leftA custom|Suhiltzaileentzako unitatea, 2004ko Freightliner txasisean oinarritua.

## 90 hamarkada eta XXI. mende hasiera 
Daimlerren eskutik erosketa ugari burutu ziren sektore bereko enpresa ugari bereganatuz. Mexikora ekoizpen-lantegiak eraman ziren kostuak murrizte aldera. Esanguratsua da, 2007an, Daimlerrek uko egin ziola Chryslerren zuen parte hartzeari, baina Freightliner-eko negozioa mantendu zuela.

## Erreferentziak 
## Kanpo estekak 
* : Freightliner konpainiaren webgune ofiziala.